
PëR NJë NDRYSHIM në VENDIMIN NR.857, datë 20.12.2006 të KëSHILLIT të MINISTRAVE “PëR FINANCIMIN E SHëRBIMEVE të KUJDESIT SHëNDETëSOR PARëSOR NGA SKEMA E DETYRUESHME E SIGURIMEVE të KUJDESIT SHËNDETëSOR” 

Në mbështetje të nenit 100 të Kushtetutës, të neneve 4, pika 2, shkronja “b”, dhe 36 të ligjit nr.7870, datë 13.4.1994 “Për sigurimet shëndetësore në Republikën e Shqipërisë”, të ndryshuar, dhe të nenit 124 të ligjit nr.8485, datë 12.5.1999 “Kodi i Procedurave Administrative të Republikës së Shqipërise”, me propozimin e Ministrit të Shëndetësisë, Këshilli i Ministrave 

VENDOSI: 

1. Fjalia e dytë e pikës 7 të vendimit nr.857, datë 20.12.2006 të Këshillit të Ministrave ndryshohet, si më poshtë vijon: 
“Të ardhurat e krijuara nga shërbimet e ofruara, sipas kësaj pike, përdoren për bashkëfinancimin e kostos së mirëmbajtjes së qendrave shëndetësore. Rregullat e veçanta për përdorimin e tyre përcaktohen me udhëzim të Këshillit Administrativ të Institutit të Sigurimeve të Kujdesit Shëndetësor.”. 
2. Ngarkohen Ministria e Shëndetësisë, Ministria e Financave dhe Instituti i Sigurimeve të Kujdesit Shëndetësor për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

